Správa zo zahraničnej pracovnej cesty

1. Účastníci ZPC

Meno: 						PhDr. Ivan Hromada, PhD.
Vysielajúca organizácia:			Ministerstvo školstva, vedy, výskumu a športu 
SR, odbor mládeže 
Stromová 1, 813 30 Bratislava
Pracovné zaradenie: 				riaditeľ odboru mládeže  
Znalosť jazykov: 				anglický, francúzsky, španielsky a nemecký jazyk
	
2. Zahraničná pracovná cesta 
Štát: 						Maďarsko
Mesto:						Budapešť  
Vykonaná v dňoch: 				27. - 29. marca 2017
Účel cesty:					Účasť na Európskom športovom fóre mládeže
Spôsob financovania: 		            RE, Ministerstvo školstva, vedy, výskumu 
                                                                       a športu SR
		
3. Rámcový program pobytu
Prvý deň 27.3.   sa uskutočnili oddelené rokovania zástupcov CDEJ (zloženého z predstaviteľov jednotlivých krajín) a poradného výboru (Advisory Council – zloženého zo zástupcov predstaviteľov medzinárodných mládežníckych organizácií). 28. a 29.3. sa pokračovalo v spoločnom formáte Spoločného výboru pre mládež. 

4. Stručné zhrnutie rokovania
V Budapešti sa v dňoch 27.-29. marca uskutočnilo zasadanie orgánov Rady Európy v oblasti mládeže: 58. zasadanie Európskeho riadiaceho výboru pre mládež (CDEJ) a 36. zasadanie Spoločného výboru pre mládež (CMJ - spolu so zástupcami mládeže). 

Európsky riadiaci výbor pre mládež:
- zvolil svojich predstaviteľov na ďalšie obdobie

- sekretariát Výboru informova o možnostich asistencie pre členské štáty (peer counselling, tréningový modul)

- prerokoval návrh odporúčania o práci s mládežou, kde sa zaoberal najmä mnohými pripomienkami, ktoré predložilo Rumunsko a škandinávske krajiny a pripravil svoju pozíciu na rokovanie CMJ

- prerokoval dokument o zozname predsedníctiev vo Výbore ministrov Rady Európy na roky 2016-2022, pričom blížiace sa predsedníctva indikovali svoje kľúčové podujatia v oblasti mládeže
- uskutočnila sa diskusia o politike mládeže v členských štátoch, na ktorej som informoval o nedávnom vývoji pri implementácii politiky mládeže na Slovensku, ako aj o pokroku v kampani Bez nenávisti 

- prebehla príprava na 36. zasadanie Spoločného výboru pre mládež

- bola poskytnutá informácia o partnerstve medzi Európskou komisiou a Rady Európy v oblasti mládeže

- sekretariát vyzval členov CDEJ na účasť na externých podujatiach

Spoločný výbor pre mládež:
- predsedal mu Marko Grdošič z Chorvátska

- vzal na vedomie informácie o najnovšom vývoji v sektore mládeže Rady Európy od riaditeľa Rady Európy pre demokratické občianstvo a participáciu Matthew Johnson a riaditeľky odboru pre mládež Antje Rothemund 

- vzal na vedomie predložené správy, vrátane správ o rodovej rovnosti a záležitostiach Rómov

- rokoval o návrhu odporúčania o práci s mládežou. Dokument sa  skladá z preambuly, samotných odporúčaní a prílohovej časti s rozsahom, opatreniami a princípmi. Návrh si nakoniec získal podporu všetkých a bude predložený Výboru ministrov na schválenie. Členovia CDEJ boli zároveň vyzvaní kontaktovať svoje stále zastúpenia pri RE v Štrasburgu vo veci konečného návrhu a dôvodovej správy. 

- podstatná časť rokovania bola venovaná napĺňaniu priorít 2016-2017
  - v rámci priority 1 "Posunutie demokratického občianstva vpred prostredníctvom 
    inovatívnych foriem participácie mládeže":
        - bola prezentovaná štúdia o nových a inovatívnych formách participácie mladých. 
     - bola vzatá na vedomie evaluácia implementácie Charty RE o vzdelávaní pre 
          demokratické občianstvo a vzdelávaní o ľudských právach 
        - diskutovalo sa o otázkach  a opatreniach spojených s rodovou rovnosťou 

- v rámci priority 2 "Autonómia mladých ľudí a ich prístup k právam" bola prijatá cestovná mapa na roky 2017-2019 pre disemináciu a implementáciu Odporúčania RE o prístupe mladých ľudí k právam. 

- v rámci priority 3 "Podpora inkluzívnej a mierumilovnej spoločnosti" sa diskutovalo o situácii osamotených a iných neplnoletých pri prechode do dospelosti. Výbor vyjadril dôležitosť zahrnutia situácie osamotených neplnoletých do budúceho AP na ochranu detí utečencov a migrantov. Navyše, má sa vytvoriť draftovacia skupina, ktorá pripraví návrh textu, o ktorom sa potom v októbri 2017 rozhodne, či bude pokračovať  formou návrhu na odporúčanie VM, alebo formou usmernení.  

- riaditeľ Johnson podal informáciu o programovom a rozpočtovom procese pre 2018-2019 pre odsúhlasené 3 priority. Výbor ju vzal na vedomie a zároveň pripomenul svoje predchádzajúce rozhodnutie požiadať Bureau zvážiť metodológiu na prípravu priorít 2020-2021.

- uskutočnila sa tematická diskusia o spolu-riadení (co-management), ktorá sa v rámci RE uplatňuje od roku 1972. Bola prezentovaná história spoluriadenia, ako aj jeho súčasné silné a slabé stránky, príležitosti a ohrozenia.

- v menších skupinkách sa rokovalo o súčasnom stave Agendy mládeže 2020. Diskusia sa zamerala na ľudské práva a demokraciu, spolužitie v rôznorodej spoločnosti a sociálnu inklúziu mladých ľudí.

- Sekretariát predstavil cestovnú mapu vypracovania Stratégie mládeže RE na roky 2020-2030. O samotnej stratégii sa bude rokovať na nasledujúcich zasadaniach v roku 2018 a 2019.

- stanovili sa dátumy zasadaní v roku 2018: Budapešť 26-28.3. 2018, Štrasburg  15-17.10. 2018.

5. Závery a odporúčané návrhy
Kontaktovať Stále zastúpenie pri RE v Štrasburgu vo veci konečného návrhu a dôvodovej správy návrhu odporúčania o práci s mládežou. Potreba pokračovať v implementácie kampane No hate speech Movement – bez nenávisti na internete.

6. Prehľad prinesenej dokumentácie 
Dokumentácia z rokovania Riadiaceho výboru pre mládež pri RE a Spoločného výboru  je uložená na OM MŠVVaŠ SR..

7. Osobitne vyhodnotený očakávaný prínos ZPC
Pravidelné rokovanie Európskeho riadiaceho výboru pre mládež Rady Európy (CDEJ) a Spoločného výboru (JC) poskytuje priestor na výmenu informácií v oblasti politiky mládeže krajín RE, metódou ko-manažmentu riadenia umožňuje účasť mladých na rozhodovacích procesoch.

8. Prenos zverejnenia výsledkov ZPC, prenos získaných informácií
Informácie o rokovaní boli postúpené v rámci sekcie štátnej starostlivosti o šport relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete.

Bratislava, 5. apríla 2017		

Vypracoval:
PhDr. Ivan Hromada, PhD.
riaditeľ odboru mládeže  

Schválil:
PhDr. Vladimír Kováčik
riaditeľ kancelárie ministra